钦定古今图书集成/理学汇编/学行典/第255卷 > 朱铭新
## 钦定古今图书集成/理学汇编/学行典/第255卷 > 朱铭新

按《休宁县志》：“朱铭新，字警，自号诚斋，笃于亲谊。兄暮
年丧子，铭新为买妾。族有贫乏者，馈米授衣，不待其
人之启口。葬外父母以上三世六棺，妹弟家贫，力不
克葬，其先代亦赖铭新为襄成之。妻族之倚以衣食
之者，数十年无懈意。居恒施药舍棺，一切诸善行力
所能为，急急为之如不及。卒之日，临丧哭泣者盈门。”